**401/2015.(X.22.) Kgy. sz. határozat**

A Közgyűlés megtárgyalta Szombathely város területén forgalmi rend változtatásokkal kapcsolatos döntések meghozatalára vonatkozó előterjesztést, és az alábbi döntést hozza:

1. A Közgyűlés a Liget utca – Dolgozók útja csomópontjában a gépjárművekre vonatkozó jobbra kanyarodási kötelezettséget továbbra is fenntartja.
2. A Közgyűlés a Szatmár utca esetében a Jávor utcai kereszteződésben az egyenrangú útkereszteződés visszaállítását, valamint a kereszteződés előtt 100-100 méterre 30 km-es sebességkorlátozás bevezetése mellett döntött.
3. A Közgyűlés a Kolozsvár utca – Zanati út – Sárvár utca által határolt terület, a Vépi út – Ikervár utca – Zanati út által határolt terület, valamint a Saághy István utca és Szófia utcák átmenő teherforgalom vizsgálatát elfogadja, a jelenleg hatályos súlykorlátozásokat továbbra is fenntartja.
4. A Közgyűlés a Szűrcsapó u. – Rohonci út – Bartók B. krt. által határolt területen belüli egyirányú utak esetében a Perintparti sétánnyal párhuzamos szakaszon az ellenirányú kerékpáros forgalom bevezetése mellett döntött.
5. A Közgyűlés a Deák Ferenc utca Akacs M. u. –Paragvári utca közötti szakaszán az ellenirányú kerékpáros forgalom bevezetése mellett döntött.
6. A Közgyűlés a Hefele Menyhért utcában a Hollán Ernő utca 1. és a Berzsenyi tér 1. sz. épületek közötti szakaszon 20 km/h sebességkorlátozás, illetve kizárólag célforgalmú közlekedés bevezetése mellett döntött.
7. A Közgyűlés felkéri a polgármestert, hogy a 2, 4, 5, 6 pontokban meghatározott forgalmi rend változtatáshoz szükséges jelzésrendszerek elhelyezése érdekében a szükséges intézkedések megtételéről a Költségvetés Jelzőtáblák (forgalmi rend változás) (16. sz. melléklet) nevű előirányzatának terhére gondoskodjon.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtás előkészítéséért:

 Lakézi Gábor, Városüzemeltetési Osztály vezetője)

**Határidő:** 1, 3 pont esetén: azonnal.

 2, 4, 5, 7 pont esetén: 2015. december 31.

 6 pont esetén: 2015. december 1.